કોંગ્રેસને અનામત અંગે સ્પષ્ટતા કરવા હાર્દિકની માગ

હાર્દિકે કૉંગ્રેસને ત્રીજી નવેમ્બર સુધીમાં અનામત મામલે સ્પષ્ટતા કરવાનો સમય આપ્યો છે.

ટ્વિટ દ્વારા કૉંગ્રેસને સવાલ કરતા બંધારણીય રીતે અનામત આપવાના મામલે સ્પષ્ટતા કરવા હાર્દિકે જણાવ્યું છે.

હાર્દિકે આ ટ્વિટમાં કૉંગ્રેસને ઉદ્દેશીને અમિત શાહના કાર્યક્રમની પણ યાદ અપાવી છે.

તમને આ પણ વાંચવું ગમશે

ટ્વિટમાં લખ્યું છે કે વલણ સ્પષ્ટ નહીં કરે તો અમિત શાહ જેવો મામલો સુરતમાં થશે.

હાર્દિકની નવી રણનીતિ?

'આ માત્ર એક પ્રકારની પ્રેશર ટેક્નિકથી વધુ કંઈ નથી'

હવે હાર્દિક ભાજપ જેવું જ કડક વલણ જો કૉંગ્રેસ સામે અપનાવે તો શું થાય?

આ પ્રશ્નનો જવાબ આપતા અમદાવાદ સ્થિત ગુજરાત યુનિવર્સિટી સાથે સંકળાયેલા પ્રાધ્યાપક અને સમાજવિજ્ઞાની ગૌરાંગ જાનીએ કહ્યું કે જો કૉંગ્રેસ સામે હાર્દિક ભાજપ જેવું જ અક્કડ વલણ અપનાવશે તો તે હાંસિયામાં ધકેલાઈ જશે.

હાર્દિકના આ ટ્વિટ મામલે બીબીસી ન્યૂઝ ગુજરાતી સાથે વાત કરતા ગૌરાંગ જાનીએ કહ્યું કે આ માત્ર એક પ્રકારની પ્રેશર ટેક્નિકથી વધુ કંઈ નથી.

જાનીએ કહ્યું, "કૉંગ્રેસ અને હાર્દિક પટેલ બન્નેને ખબર છે કે બંધારણીય રીતે પાટીદારોને અનામત મળી શકે એમ નથી."

"હાર્દિકે કૉંગ્રેસમાં સ્થાન લેવું હોય કે પોતાની રાજકીય કારકિર્દી ટકાવવી હોય તો આવી ટેક્નિક અપનાવવી પડે."

જાનીએ કહ્યું, "હાર્દિક પટેલ અનામતનો નેતા છે. લોકો અનામત અંગે સવાલ પૂછે તે પહેલાં કૉંગ્રેસ પાસે બાંયધરી લેવી પડે." 

"જો ગૌરવ અને સન્માન સાચવી કૉંગ્રેસમાં જોડાવું હોય તો આવી પ્રેશર ટેક્નિક અપનાવવી પડે."

હાર્દિક પટેલના ટ્વિટ પર ગુજરાત ભાજપ અધ્યક્ષ જીતુ વાઘાણીએ ટ્વિટ કરી સ્પષ્ટાની માગ કરી હતી. 

વાઘાણીએ કહ્યું કે આંદોલનકારીઓની માગ OBCમાંથી અનામતની છે, શું હાર્દિકે રાહુલ ગાંધી સાથે OBCમાંથી અનામતની માગ કરી છે?

બીજા ટ્વિટમાં જીતુ વાઘાણીએ કહ્યું કે હાર્દિક અને રાહુલ ગાંધી જનતા સમક્ષ સ્પષ્ટા આપે. 

કૉંગ્રેસ અને હાર્દિક વિશે વાત કરતા જાનીએ કહ્યું, "કૉંગ્રેસના પ્રશ્ન કે પ્રતિષ્ઠા કરતા હાર્દિકના અસ્તિત્વનો સવાલ વધારે છે. અલ્પેશ ઠાકોરને પોતાનો ભૂતકાળ હતો." 

"ઓબીસીમાં અનામતનો મુદ્દો હતો નહીં. પાટીદારની વાત આવે ત્યારે હાર્દિકે આવું જ વલણ અપનાવવું પડે."

રાહુલ ગાંધીને અમદાવાદ એરપોર્ટ નજીકની એક હોટલમાં મળ્યાના કથિત અહેવાલ બાદ હાર્દિક પટેલ પર કૉંગ્રેસ સાથેની સાંઠગાંઠના આરોપો થયા હતા.

હોટેલના સીસીટીવી ફૂટેજ જાહેર થયા... \n\nમને ઉપરના લેખ માટે સારું શીર્ષક આપો.
હાર્દિક પટેલ પ્રેશરની ટેક્નિક અપનાવી રહ્યો છે?